S-193/2007

Mál þetta, sem þingfest var og dómtekið 11. september sl., er höfðað af lögreglustjóranum á Sauðárkróki 19. júlí 2007 á hendur I-kvk-þgf R-kvk-þgf P-kvk-þgf, fæddri 25. september 1961, til heimilis að Víðimýri 6, Sauðárkróki, ,,fyrir fíkniefnalagabrot, með því að hafa um fimmleytið laugardaginn 21. apríl 2007, er lögreglan gerði húsleit á heimili ákærðu að Víðimýri 6 á Sauðárkróki, haft í vörslum sínum samtals 3,25 g af tóbaksblönduðu kannabisefni sem fundust í baðherbergi og stofu íbúðarinnar; 9,34 g af hassi sem fundust í fataskáp í svefnherbergi íbúðarinnar; auk 57,82 g af hassi sem fundust í póstkassa ákærðu í stigagangi fjölbýlishússins. Ennfremur fyrir að hafa í umrætt skipti haft í buxnavasa sínum 0,59 g af amfetamíni sem ákærða framvísaði við húsleitina.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974 með áorðnum breytingum, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002

Þess er krafist að ákærða verði dæmd til refsingar og til að sæta upptöku á framangreindum fíkniefnum (efnaskrárnr. 11700 og 11701) samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.”

II

Ákærða sótti þing þegar málið var þingfest þann 11. september sl. og játaði skýlaust háttsemi þá sem henni er í ákæru gefin að sök. Með játningu ákærðu sem er í samræmi við önnur gögn málsins telst sekt ákærðu fyllilega sönnuð en háttsemi hennar er réttilega færð til refsiákvæða í ákæru.

Ákærða á að baki allnokkurn sakarferil sem nær aftur til ársins 1985. Það ár var hún dæmd í tveggja mánaða skilorðsbundið varðhald fyrir skjalafals. Á árinu 2001 gekkst hún tvisvar undir greiðslu sektar fyrir þjófnað. Í byrjun árs 2002 gekkst hún undir greiðslu sektar brots gegn umferðarlögum jafnframt því sem hún var svipt ökurétti í þrjá mánuði. Hinn 10. maí 2002 var hún dæmd til greiðslu sektar fyrir þjófnað. Í júnímánuði þetta ár var henni gert að greiða sekt fyrir brot gegn umferðarlögum. Síðar í sama mánuði gekkst hún undir greiðslu sektar fyrir þjófnað. Í mars 2004 var hún dæmd til greiðslu sektar fyrir brot gegn lögum um ávana- og fíkniefni. Hinn 1. október 2004 var hún dæmd í 30 daga fangelsi skilorðsbundið í tvö ár fyrir þjófnað. Í desember þetta sama ár gekkst hún undir greiðslu sektar fyrir brot gegn lögum um ávana- og fíkniefni. Hinn 20. janúar 2005 var ákærða dæmd í 60 daga fangelsi fyrir þjófnað en refsingin var skilorðsbundin til tveggja ára. Hinn 5. apríl 2005 var ákærða dæmd til greiðslu sektar fyrir brot gegn lögum um ávana- og fíkniefni. Loks var hún í desember 2006 dæmd til greiðslu sektar jafnframt því sem hún var svipt ökurétti í 18 mánuði fyrir ölvun við akstur.

Ákærða er nú sakfelld fyrir að hafa haft undir höndum allnokkurt magn fíkniefna. Við ákvörðun refsingar hennar ber að horfa til þess að hún hefur skýlaust játað brot sitt en einnig verður að taka mið af sakarferli hennar. Með hliðsjón af þessu þykir refsing hennar hæfilega ákveðin fangelsi í 30 daga en fullnustu refsingarinnar skal frestað og hún niður falla að liðnum tveimur árum enda haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga 2271955.

Með vísan til kröfugerðar ákæruvalds, gagna málsins og tilgreindra lagaákvæða í ákæruskjali, ber að gera upptæk fíkniefni, svo sem í dómsorði greinir. Samkvæmt yfirliti rannsóknara hefur sakarkostnaður ekki fallið á mál þetta og enginn kostnaður hlaust af meðferð þess fyrir dómi.

Af hálfu ákæruvaldsins sótti málið B-kk-nf M-kk-nf M-kk-nf fulltrúi lögreglustjórans á Sauðárkróki.

H-kk-nf H-kk-nf dómstjóri kveður upp dóm þennan.

DÓMSORÐ

Ákærða I-kvk-nf R-kvk-nf P-kvk-nf, sæti fangelsi í 30 daga en fullnustu refsingarinnar skal frestað og hún niður falla að liðnum tveimur árum enda haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Sakarkostnaður hefur ekki fallið til við mál þetta.

Upptæk eru 3,25 g af tóbaksblönduðu hassi, 9,34 g af hassi, 57,82 g af hassi og 0,59 g af amfetamíni, sem hald var lagt á við rannsókn málsins.

H-kk-nf H-kk-nf.